Κώστας Μπράτσος

Ο Κωνσταντίνος Μπράτσος είναι Έλληνας προπονητής ποδοσφαίρου με καταγωγή από τον Βόλο. Γεννήθηκε στις 26 Απριλίου του 1977 και έζησε τα παιδικά του χρόνια στην Νέα Ιωνία. Είναι παντρεμένος και έχει 2 παιδιά.

 Σπουδές 
Μέσω Πανελληνίων εξετάσεων αποφοίτησε από τη σχολή Αστυφυλάκων. Ομιλεί την Ισπανική και Αγγλική γλώσσα. Το 2018 αποφοίτησε με εξαιρετική βαθμολογία από τη Σχολή Προπονητών UEFA A' στο Ρέθυμνο και το 2025 αποφοίτησε από την Ελληνική Σχολή Προπονητών UEFA PRO 

 Ενασχόληση με το ποδόσφαιρο 
Από μικρή ηλικία ο Κώστας Μπράτσος ασχολήθηκε με το ποδόσφαιρο ξεκινώντας τα πρώτα του ποδοσφαιρικά βήματα από τις ακαδημίες της ομάδας του Πανιωνίου Νέας Ιωνίας και έπειτα στην ομάδα της Νίκης Βόλου ενώ αγωνίστηκε και ερασιτεχνικά ως τα τριάντα του χρόνια σε ομάδες όπως: Ορμίνιο Πορταριάς, Άρη Μελισσιατίκων, Απόλλων Καναλιών ενώ κρέμασε τα ποδοσφαιρικά του παπούτσια στην Αγία Παρασκευή για να ασχοληθεί με την προπονητική.

 Προπονητική καριέρα 
Το 2006 στο Βόλο ο Κωνσταντίνος Μπράτσος αποφοίτησε επιτυχώς και από τη Σχολή προπονητών UEFA B’  και η πρώτη του επαφή με την προπονητική ήταν στην Ακαδημία Αισωνίας και στη συνέχεια στην Ακαδημία Αγίας Παρασκευής Βόλου.

Το 2009 οδήγησε την ανδρική ομάδα της Αγίας Παρασκευής στην Α΄ Κατηγορία του Πρωταθλήματος ΕΠΣΘ και παρέμεινε έως το 2010 έχοντας την ομάδα σε πρωταγωνιστικό ρόλο.  Επέστρεψε στην Αγία Παρασκευή τον Οκτώβριο του 2018 με τον αναβαθμισμένο ρόλο του Τεχνικού Διευθυντή των Ακαδημιών έως τον Ιούνιο του 2020.

Ενδιάμεσα από το έτος 2010 και για 8 συνεχόμενα έτη καθοδήγησε τις ιστορικές ομάδες της Μαγνησίας ΑΕ Διμηνίου, Σαρακηνό, Δήμητρα Ευξεινούπολης και μετά από έναν ενδιάμεσο σταθμό του στην Β' ομάδα (κ-20) της Νίκης Βόλου επέστρεψε στην ΑΕ Διμηνίου το 2015.

Το έτος 2016 έκανε το βήμα παραπάνω στην προπονητική του διαδρομή με τη συνεργασία του ως Βοηθός Προπονητή και στη συνέχεια ως πρώτος προπονητής στον Ολυμπιακό Βόλου και στο πρωτάθλημα της Γ’ Εθνικής κατηγορίας, όπου συνάντησε τον πρώην ποδοσφαιριστή του στον Σαρακηνό τον Jonathan Βαΐτση ως Τεχνικό Διευθυντή όπου και παρέμεινε έως το τέλος του 2017 με 5 Νίκες, 6 Ισοπαλίες & 3 Ήττες.

Από τον Αύγουστο του 2020 έως το Νοέμβριο του 2023 αποτελούσε αναπόσπαστο κομμάτι του τεχνικού team της ομάδας του ΝΠΣ Βόλου στα πόστα του βοηθού προπονητή αλλά και του κύριου προπονητή της ομάδας, υπό της Προεδρία του Δημάρχου Βόλου Αχιλλέα Μπέου και με Τεχνικό Διευθυντή τον Άκη Πέτρου. Ο Κωνσταντίνος Μπράτσος υπήρξε και άμεσος συνεργάτης του Ισπανού προπονητή Angel Lopez, με ειδικότερα καθήκοντα την ανάλυση των αντιπάλων και την προετοιμασία των στατικών φάσεων, στην επιτυχημένη πορεία της ομάδας της πόλης του Βόλου, στο Πρωτάθλημα της SuperLeague Greece.

Στις 30 Ιανουαρίου 2024, ο Μπράτσος ανακοινώθηκε επίσημα από την ομάδα της Κηφισιάς.

Παρέμεινε στην ομάδα της Κηφισιάς έως τις 31 Μαΐου 2024 με απολογισμό 4 νίκες , 4 ισοπαλίες & 4 ήττες. 

Στις 19 Ιουνίου 2024, ο Κώστας Μπράτσος ανακοινώθηκε επίσημα από την ομάδα της Φινλανδικής AC OULU όπου παρέμεινε έως τις 2 Σεπτεμβρίου 2024 με απολογισμό 5 Νίκες & 7 Ήττες. 

Είναι ο πρώτος Έλληνας προπονητής στην ιστορία του Φινλανδικού ποδοσφαίρου και μεταξύ άλλων κατέγραψε την ιστορική νίκη για την ομάδα της ΑC OULU έναντι της μετέπειτα πρωταθλήτριας ομάδας της KuPS, εντός έδρας με σκορ 1-0.

Στις 13 Νοεμβρίου 2024 επανήλθε στην ομάδα του ΝΠΣ Βόλου και παρέμεινε έως τις 23 Φεβρουαρίου 2025 με απολογισμό 4 νίκες, 2 ισοπαλίες & 8 ήττες καταγράφοντας 2 εντυπωσιακές εκτός έδρας νίκες στη Θεσσαλονίκη εναντίον της ομάδας του Αρη με σκορ 0-1 και εναντίον της ομάδας του ΠΑΟΚ με σκορ 1-2.

Στις 25 Ιουνίου 2025 ανακοινώθηκε από την ομάδα της Καλλιθέας, στην οποία έμεινε μέχρι τον Οκτώβριο του ίδιου έτους.

Στις 10 Φεβρουαρίου 2026 ανακοινώθηκε η επιστροφή του στον ΝΠΣ Βόλο.

 Παραπομπές 

Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Βόλου Ν.Π.Σ.
Κατηγορία:Προπονητές ποδοσφαίρου Α.Ε. Κηφισιάς
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές Σούπερ Λιγκ Ελλάδας